cyanic-selkie/wikianc huggingface dataset:
Պաշտպանելով տնօրենին
Պաշտպանելով տնօրենին (հանգըլ՝ 보스를 지켜라, կոր. նոր. ռոմ.՝ Boseureul Jikyeora), 2011 թվականի հարավկորեական մելոդրամա և կատակերգություն ժանրի դորամա (հեռուստասերիալ)։ Սցենարիստը Քվոն Կի Յունգն է։
Դորամայում են նկարահանվել Չոի Կանգ Հին, Ջի Սունգը, Կիմ Ջե Ջունգը, Վանգ Ջի Հյեն  ։ Եթեր է հեռարձակվել 2011 թվականի օգոստոսի 3-ից սեպտեմբերի 29-ը, չորեքշաբթի և հինգշաբթի օրերին, SBS հեռուստաընկերության եթերում  ։ Բաղկացած է 18 դրվագից ։
Հեռուստասերիալի սկզբնական անվանումներն են եղել «Տնօրենը փոխվել է» (հանգըլ։ 보스가 달라졌어요) և «Վերջին քարտուղարուհին» (հանգըլ։ 마지막 여비서)։
Սյուժե
Նո Ըն Սոլը երիտասարդ աղջիկ է, ով չի կարողանում գտնել իր տեղը կյանքում։ Ներկայիս աշխատանքը նրան լիարժեք չի բավարարում, բանկային հաշիվն է գրեթե զրոյական է։ Չկա գումար, չկա և սեր։
Աշխատանք որոնելիս Սոլը որոշում է ռեզյումեն տեղադրել համացանցում։ Եվ ահա, որոշակի ժամանակ անց զանգահարում են իրեն և հրավիրում հարցազրույցի խոշոր մի ընկերությունում աշխատելու համար։ Հանդիպման ժամանակ աղջկան անմիջապես առաջարկում են բարձր վարձատրվող աշխատանք՝ ընկերության սեփականատիրոջ քարտուղարուհու պաշտոնով։ Այդ մասին Սոլը չէր էլ կարող երազել, այդ իսկ պատճառով առանց վարանելու համաձայնում է։ Իրականում աշխատանքն այդքան էլ հեշտ չէր. տնօրենի տղան երես առած և բարդ բնավորություն ունեցող պատանի էր, իսկ այդ աշխատանքից արդեն ազատվել էին ավելի քան տասնյակ նախկին քարտուղարուհիներ։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2011 հեռուստասերիալներ Կատեգորիա:Հարավկորեական ռոմանտիկ կատակերգական հեռուստասերիալներ Կատեգորիա:Կորեերեն հեռուստասերիալներ
Կիպրոսի երաժշտություն
Կատեգորիա:Կիպրոսի երաժշտություն
Կլաուդիո Բովյու
Կլաուդիո Բովյու (Claudio Beauvue; ), ֆրանսիացի ֆուտբոլիստ, իսպանական «Սելտա» ակումբի հարձակվող, որ վարձավճարով հանդես է գալիս «Լեգանեսում»։
Կարիերա
Բովյուն սկսել է ֆուտբոլ խաղալ «Նանտեսում»։ 2006 թվականին նա տեղափոխվել է «Տուրա» ակումբ, որի կազմում նա 5 տարվա ընթացքում 99 խաղ է անցկացրել և դարձել 17 գոլի հեղինակ։ 2011/12 մրցաշրջանում նրան վարձակալել է «Շորտու» ակումբը, որը կայացավ 2012 թվականին։ Ընդհանուր առմամբ «Շորտու»-ի կազմում Կլաուդիոն 58 խաղ անցկացրեց և դարձավ 16 գոլի հեղինակ։  2013 թվականին նա վարձավճարով տեղափոխվում է «Բաստիա» ակումբ, որի կազմում նա անցկացրել է 15 խաղ և դարձել 1 գոլի հեղինակ։
2013 թվականին նա տեղափոխվել է «Գենգամ» ակումբ, որի կազմում անցկացրել է երկու տարի՝ մասնակցելով 72 խաղի և խփելով 22 գոլ։ «Գենգամի» կազմում Բովյուն 2013/14 մրցաշրջանում նվաճել է Ֆրանսիայի գավաթը։  2014 թվականի մրցաշրջանում նա իր դեբյուտն է կատարել Եվրոպական Լիգայի խաղարկությունում` 8 խաղ անցկացնելով Եվրոպական լիգայում և դառնալով 5 գոլի հեղինակ։
2015 թվականի ամռանը Բովյուն 5 մլն եվրոյով տեղափոխվեց «Օլիմպիկ Լիոն» ակումբ ։ «Առյուծների» կազմում Կլաուդիոն իր դեբյուտը կատարել է 2015 թվականի օգոստոսի 2-ին` Ֆրանսիայի Սուպերգավաթի խաղարկության՝ «Պարիզ Սեն-Ժերմենի» դեմ խաղում (0:2) և մասնակցել բոլոր 90 րոպեներին ։ Օգոստոսի 9-ին Բոուու «Լորիենտ» ակումբի դեմ խաղում (0:0) նա կատարել է իր դեբյուտը «Լիոնի» կազմում։ Այնուամենայնիվ, նա չի կարողացել իր տեղը գրավել ակումբի կազմում, քանի որ կոնֆլիկտ ուներ ղեկավարության ու խաղընկերների, մասնավորապես Ալեքսանդր Լակազետի հետ ։
2016 թվականի հունվարի 17-ին Բովյուն 5 միլոն եվրոյի դիմաց տեղափոխվում է իսպանական «Սելտա» ակումբ՝ թիմի հետ կնքելով 5,5 տարվա պայմանագիր ։
Հիստիդին
Հիստիդին, α-ամինա-β-իմիդազոլիլպրոպիոնաթթու, հիմնային հատկություններով օժտված ամինաթթու։
Ֆիզիկական հատկություններ
Հիստիդինը լուծվում է ջրում, առավել լավ լուծվում է էթանոլում։ Չի լուծվում եթերներում։
Օրգանիզմում
Կենդանիների մեծ մասի համար անփոխարինելի է, մարդու օրգանիզմում սինթեզվում է սահմանափակ քանակությամբ։ Մտնում է մի շարք ֆերմենտների, մասնավորապես ռիբոնուկլեազների, տրանսկետոլազների ակտիվ կենտրոնների կազմի մեջ։ Հիստիդինի դեզամինացման ռեակցիան դարձելի չէ, կատալիզվում է հիստիդին-ամոնիակ-լիազ ֆերմենտով, որը հայտնաբերված է բակտերիաներում և կենդանիների լյարդում։ Հիստիդինի անբավարարությունը հանգեցնում է նյութափոխանակության խանգարումների, այդ թվում և հեմոգլոբինի սինթեզի արգելակման։
Ծանոթագրություններ
Կատեգորիա:Իմիդազոլներ
Պարեսիսի գավառ
Պարեսիսի գավառ  (Microrregião de Parecis) գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հյուսիսային մարզի մեջ։ 2006 թվականի տվյալներով բնակչությունը կազմում է 83 511 մարդ։ Զբաղեցված տարածքը 59 224,041 կմ²։ Բնակչության խտությունը 1,4 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մատու Գրոսու նահանգի գավառներ
Դնեպրոպետրովսկի դրամայի և կատակերգության ակադեմիական թատրոն
Դնեպրոպետրովսկի դրամայի և կատակերգության ակադեմիական թատրոն  (Дніпровський академічний театр драми і комедії), հիմնադրվել է 1927 թվականին Դնեպր քաղաքում։ Թատրոնի շենքը՝ նախկին Ձմեռային թատրոնը (1906-1907 թվականներ), ազգային նշանակության ճարտարապետության հուշարձան է։
Թատրոնի պատմություն
Մաքսիմ Գորկու անվան ռուսական դրամայի թատրոնը հիմնադրվել է 1927 թվականին Դնեպր քաղաքում, քաղաքային գործադիր խորհրդի որոշմամբ, Մոսկվայի Փոքր թատրոնի մի մասի հիման վրա։
Նոր թատրոնի ղեկավարն էր դարձել Փոքր թատրոնի ռեժիսոր և դերասան Վլադիմիր Յերմոլով-Բորոզդինը։ Նրա ստեղծագործական հայեցակարգը գոյություն ունի առ այսօր՝ «Ժամանակակցի մասին խոսել ժամանակակից լեզվով» ստեղծագործության մեջ։
Թատրոնը բացվել է 1927 թվականի աշնանը, Կոնստանտին Տրենյովի «Անպտուղ սեր» պիեսի պրեմիերայով։ 1920-ականների վերջին և 1930-ականների սկզբին Մաքսիմ Գորկու գրեթե բոլոր պիեսները բեմադրվել են թատրոնի բեմում, ինչը պատճառ դարձավ 1934 թվականին թատրոնը կոչել թատերագրի անվամբ։
Երկրորդ համաշխարհային պատերազմից առաջ թատրոնի կոլեկտիվը տեղափոխվել է Բարնաուլ, որտեղ անցկացրել են 3 տարի։ 1944 թվականի հուլիսին թատրոնը վերաբացվել է Դնեպրում։ 1997 թվականին դարձավ միակ թատրոնը Ուկրանիայում, որը տնտեսական բարդ իրավիճակում ներկայացումներ էր ցույց տալիս՝ Նիկոլաևում, ՍևաստոպոլՈՒՄ, Սիմֆերոպոլում, Եվպատորիայում։
Ամեն տարի թատրոնը ներկայացումներով հանդես է գալիս Էստոնիայում, Լատվիայում, Լիտվայում, Մոլդովայում, Լեհաստանում, Ռուսաստանում, Բելառուսում։
Թատրոնի առանձնահատկություններ
Թատրոնը ղեկավարում է թատրոնի գեղարվեստական ղեկավար, Ուկրաինայի ժողովրդական արտիստ Ժան Մելնիկովը, թատրոնի տնօրենն էր Ուկրաինայի մշակույթի գործիչ Լեոնիդ Ֆուրսենկոն։
Արտաքին հղումներ
Կատեգորիա:Ուկրաինայի թատրոններ
Պարանատինգայի գավառ
Պարանատինգայի գավառ ( Microrregião de Paranatinga), գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հյուսիսային մարզի մեջ։ 2006 թվականի տվյալներով բնակչությունը կազմում է 29 020 մարդ։ Զբաղեցված տարածքը 46 796,460 կմ²։ Բնակչության խտությունը 0,6 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մատու Գրոսու նահանգի գավառներ
Ացտեկյան դիցաբանություն
Ացտեկյան դիցաբանություն, ացտեկների քաղաքակրթության առասպելների և աշխարհընկալման ամբողջությունը ։ Ացտեկները նահուաթլով խոսող խմբեր էին կենտրոնական Մեքսիկայում և նրանց քաղաքակրթությունը շատ նմանություններ ունի այլ ամերիկյան քաղաքակրթությունների հետ։ Ըստ լեգենդի՝ այն խմբավորումները, որ հետո պիտի ացտեկներ դառնային, եկել էին հյուսիսից՝ Անահուակի դաշտավայր Տեքսկոկո լճի մոտ։ Այս տարածքների տեղակայությունը հստակ հայտնի է՝ ժամանակակից Մեխիկոյի տարածքում, սակայն քիչ բան է հայտնի ացտեկների ծագման մասին։ Առասպելներից մեկում ասվում է, որ ացտեկները եկել են հյուսիսում գտնվող Ացտլանից և վերջինն են յոթ նահուատլականերից՝ նահուաթլով խոսող ցեղերից։ Այլ աղբյուրներ հղում են տալիս Չիքոմոցտոկ կոչվող վայրին, կամ Տոմոանչանին, որտեղ ացտեկների համոզմամբ, ծնունդ են առել բոլոր քաղաքակրթությունները։
Ացտեկների հովանավոր աստվածն էր Հիթցիլոպոչտլին, որ նշանակում է «ձախլիկ կոլիբրի» կամ «Հարավից եկած կոլիբրի»։ Այս աստվածն էր ուղղորդում նրանց ճանապարհին։ Հասնելով Տեքսկոկո լճի վրա գտնվող մի կղզու՝ ացտեկները տեսնում են մի արծվի, ով իր ճանկերում օձի էր բռնել՝ նստած կակտուսի վրա։ Այս տեսարանը ացտեկներին լցրեց հավատով, որ այստեղ նրանք պիտի հիմնեն իրենց երկիրը։ Այստեղ նրանք հիմնեցին իրենց քաղաք Տենոչիտլտանը՝ կառուցելով հսկայական արհեստական կղզի, որը հիմա գտնվում է Մեխիկոյի ուղիղ կենտրոնում։ Այս լեգենդար տեսիլքը պատկերված է Մեքսիկայի զինանշանին։
Աշխարհաստեղծման առասպելը
Քանզի ացտեկները որդեգրել էին և միավորել էին տարբեր ավանդույթներ իրենց սեփականների հետ՝ նրանք ունեին մի քանի աշխարհաստեղծման առասպելներ։ Դրանցից մեկը՝ Հին արևները, նկարագրում է չորս մեծ ժամանակաշրջաններ, որոնք նախորդել են մեր աշխարհին, որոնցից յուրաքանչյուրը ավարտվել է մի աղետով, որը, ըստ ացտեկների. «Ուղարկված էր աստվածային ուժի կողմից և վերջ դրեց ամեն մեկին և յուրաքանչյուրին դրանցից» ։ Կոատլիկուն Կենտզոն Հիտզնահուայի՝ «Չորս հարյուրը հարավցիների» մայրն էր, ինչպես նաև նա ուներ մի աղջիկ՝ Կոյոլքսաուհքին։ Նա մի անգամ գտավ մի գունդ և դրեց այն իր ծոցը՝ այդպիսով հղիանալով Հիթցիլպոչտլիով։ Նրա մյուս երեխաները ցանկացան սպանել իրենց մորը, քանի որ Հիթցիլպոչտլիի ծագումն անհայտ էր։ Նա ծննդաբերեց Քոատեփեք լեռան վրա, հարձակման ենթարկվեց երեխաների կողմից, սակայն նորածին Հիթցիլպոչտլին պաշտպանեց մորը և նրա եղբայրները դարձան աստղեր։ Նա նաև սպանեց իր քրոջը՝ Կոյոլքսաուհքիին՝ Քսիուհկոատլի՝ կապույտ օձի միջոցով նրա սիրտը պոկելով և նրա մարմինը լեռան վրայից շպրտելով։ Այս առասպելը ոգեշնչել էր ացտեկներին ողջ-ողջ հանել իրենց զոհերի սրտերը և շպրտել նրանց Հիթցիպոչտլիին նվիրված բուրգերի գագաթներից, ինչը խորհրդանշում էր աստղերի մարելը, երբ արևն է երկինք բարձրանում։
Մեր՝ հինգերորդ ժամանակաշրջանը սկսվել է Տեոտիհուական հնագույն քաղաքում, երբ բոլոր աստվածները հավաքվեցին, որպեսզի զոհաբերեն իրենց՝ հանուն նոր ժամանակաշրջանի ստեղծման։ Չնայած արևն ու աշխարհն արդեն ստեղծվել էին, միայն աստվածների զոհաբերության միջոցով էր հնարավոր շարժման մեջ դնել արևը և այդպիսով սկիզբ դնել ժամանակին ու պատմությանը։ Տեկկիցտեկատլը՝ գեղեցկագույնն ու ուժեղագույնը աստվածներից, չկարողացավ իրեն նետել կրակը և նրա փոխարեն Նանահուաթլը՝ ամենափոքրն ու համեստը աստվածներից, նետեց իրեն կրակն առաջինը և հենց նրա զոհաբերությամբ շարժման մեջ դրվեցին արևն ու ժամանակը։ Ցնցված այս ինքնազոհությամբ՝ Տեկկիցտեկատլը իրեն ևս գցեց կրակը և դարձավ լուսինը ։
Դիցարանը
Լալոք - անձրևի աստված Չալչիուհտլիկու - ջրերի, լճերի, անձրևների և մկրտության աստվածուհի Հիքտոքիհուատի - աղի աստվածուհի Օպոչտլի - ձկնորսության աստված Քսիուհտեկուհտլի - հրի աստված Քսանտիկո - օջախի աստվածուհի Տեցկատլիպոկա - ամենատեսության, նախասկզբի և անտեսանելիի աստված, Հյուսիսի տիրակալ Քսիպե Տոտեկ - ուժի, պատերազմի, հողագործության, հիվանդությունների, վերածննդի, առևտրի և գարնան աստված, Արևելքի տիրակալ Քեթզալքոաթլ - իմաստության, կյանքի, գիտելիքի աստված, Արևմուտքի տիրակալ Հիթցիլոպոչտլի - կամքի և արևի աստված, Հարավի տիրակալ Էհեքատլ - քամու աստված Կոյոլքսաուհքի - լուսնի աստվածուհի Տոնատիուհ - արևի աստված Քսոլոտլ - արևածագի աստված Քսիուհտեկուտլի - կրակի աստված Իտզտլի - ապարների աստված Պիլինտզիտեկուտլի - բուժման աստված Կենտեոտլ - եգիպտացորենի աստված Միկտանտեկուհտլի - անդրաշխարհի աստված Չալչիուհտլիկու - ջրերի, լճերի, անձրևների և մկրտության աստվածուհի Տլազոլտեոտլ - գայթակղության և սեռական կրքի աստվածուհի Տեպեյոլլոտլ - սարերի աստված
Գրականություն
Կատեգորիա:Ացտեկների դիցաբանություն
Տարոն գավառի պատմական հուշարձանները
Տարոն գավառի պատմական հուշարձանները. Տարոնը եղել է պատմական Տուրուբերան նահանգի գլխավոր գավառը և կենտրոնական դիրք ուներ։ Այս պատճառով էլ Տուրուբերանը հայտնի է եղել «Տարոնի աշխարհ» անունով։
Տարոնի կենտրոնը Մուշ քաղաքն է, որը մեր բանահյուսության օրրաններից մեկն է եղել։
Սուրբ Կարապետի վանքը
Սուրբ Կարապետի վանքը գտնվում է Մուշ քաղաքից դեպի հյուսիս-արևմուտք, Քարքե կոչվող լեռան լանջին։ Նա ամենագեղեցիկն ու ամենաընդարձակն է եղել գավառական վանքերից։
Սուրբ Կարապետը միայն մի եկեղեցի կամ տաճար չէ, այլ մի քանի տաճարների ամբողջություն, որոնք կազմում են սրբավայրերի, մի խումբ։
Վանքը կառուցվել է 4-րդ դարում։ Ըստ ավանդության հիմնել է Գրիգոր Լուսավորիչը և նրա մահից հետո նրա մարմինը ամվափվել է ս. Կարապետ կոչված մատուռի տակ։ Սուրբ Կարապետի վանքից դեպի Մուշի դաշտը բացվում է մի գեղեցիկ տեսարան, հեռվում երևում են դաշտի եզրում ընկած լեռները և Տավրոսի շղթան։
Առաքելոց վանքը
Առաքելոց վանքը գտնվում է Մուշ քաղաքից մոտ տասը կիլոմետր հեռավորության վրա, հարավ-արևելք, Տավրոսի շղթայի երկու կատարների միջև ընկած, Տիրնկատար կամ Ծիրնկատար կոչվող լեռան լանջին՝ մի գեղատեսիլ վայրում։ Վանքը ամբողջությամբ պատրաստվել է սրբատաշ քարերից։
Մուշի մյուս վանքերի նման Առաքելոց վանքը ևս հայտնի է եղել մի քանի անունով. ընդհանրապես կոչվել է Առաքելոց վանք։ Սակայն համանուն մյուս վանքերից տարբերելու համար անվանվել է Մուշի Առաքյալք կամ Երկոտասան վանք։ Այսինքն տասներկու առաքելոց վանք։
Աղբյուրներ
Կատեգորիա:Հուշարձաններ
Europe (խումբ)
Europe (Եվրոպա), շվեդական ռոք խումբ՝ հիմնադրված վոկալիստ Ջոու Թեմփեստի և կիթառահար Ջոն Նորումի կողմից 1979 թվականին Ստոկհոլմում՝ Force անվանմամբ։ Իր գոյության սկզբնական շրջանում խումբը հանդես էր գալիս գլեմ մետալ ժանրում, սակայն վերաստեղծումից հետո սկսեց հանդես գալ ժամանակակից հարդ ռոք և հևի մետալ ժանրերում։
Պատմություն
Europe խումբը իր դեբյուտային համանուն ալբոմը թողարկել է 1983 թվականին։ Ալբոմն առևտրական հաջողության չհասավ, չստացավ ոչ մի հավաստագիր և շվեդական չարթում զբաղեցրեց ընդամենը 8-րդ հորիզոնականը։ Մեկ տարի անց հետևեց Wings of Tomorrow լոնգփլեյը, որը ինչպես նախորդը, հաջողակ չէր։ 2 տարի անց թողարկվեց The Final Countdown-ը՝ խմբին փառք բերելով ամբողջ աշխարհում։ Այն 12 չարթերում առաջին տասնյակում էր, ստացավ 4 հավաստագիր։ Allmusic-ից Դագ Սթոնը տվյալ ալբոմն անվանեց «ամենավառերից և ամենանշանավորներից մեկը պատմության մեջ»։ Համանուն երգը դարձավ միջազգային հիթ։
Մեկ տարի անց Out of This World ալբոմը, որը կրկնեց իր նախորդի հաջողությունները, տեղ զբաղեցրեց 12 չարթերում, ստացավ 5 հավաստագիր։ 3 տարի անց թողարկվեց Prisoners in Paradise-ը, որը դարձավ առաջինը Շվեդիայում և հայտնվեց 6 չարթերում։ 1992 թվականին խումբը լուծարվեց, վոկալիստ Ջոու Թեմփեստը սկսեց զբաղվել մեներգչի կարիերայով։
1999 թվականին Europe-ի մասնակիցները կարճ ժամանակով միավորվեցին, որպեսզի Ստոկհոլմում համերգի ժամանակ հանդես գան «The Final Countdown» և «Rock the Night» երգերով։ 4 տարի հետո մամուլում հրապարակվեց պաշտոնական հայտարարություն այն մասին, որ խումբը վերամիավորվել է և աշխատում է նոր ալբոմի վրա։
2004 թվականին թողարկվեց Start from the Dark նոր սկավառակը, սակայն բացի 4 չարթերում տեղեր զբաղեցնելուց, այն ոչնչի չհասավ։ Ջոու Թեմփեստն ալբոմն անվանեց խմբի կրկնվող նորամուտը՝ կապված ձայնի արդիականացման և ժանրի փոփոխության հետ։ 4 տարի անց թողարկվեց Secret Society-ն, որը հայտնվեց 5 չարթերում։ 2009 թվականին թողարկված Last Look at Eden-ը հայտնվեց 6 չարթերում, Շվեդիայում ստացավ ոսկե կարգավիճակ, Allmusic-ի քննադատների կողմից հավանության արժանացավ։ 2012 թվականին թողարկվեց Bag of Bones ալբոմը։ Այն նախորդների համեմատ հաջողակ դարձավ. հայտնվեց 10 չարթերում և Շվեդիայում դարձավ ոսկե։ 2015 թվականի մարտի 2-ին թողարկվեց 10-րդ ստուդիական ալբոմը՝ War of Kings-ը, որը Շվեդիայի չարթերում զբաղեցրեց 2-րդ տեղը։
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:Կվինտետներ Կատեգորիա:1979 հիմնադրված երաժշտական խմբեր
Հատիկազտիչ մեքենա
Հատիկազտիչ մեքենա, գյուղատնտեսական բույսերի հատիկները մաքրող և տեսակավորող մեքենա։ Հատիկազտիչ մեքենայի աշխատանքը հիմնված է հատիկի չափերի (լայնություն, հաստություն, երկարություն), աերոդինամիկական հատկությունների, մակերևույթի վիճակի, ձևի, տեսակարար կշռի և տարբերության վրա։ Ըստ հաստության հատիկն առանձնացվում է երկարավուն անցքերով, իսկ ըստ լայնության կլոր անցքերով մաղերի միջոցով։ Լինում են պարզ և բարդ կառուցվածքի։ Բարդերն ունեն մեկից ավելի զտող-տեսակավորող օրգաններ։ Կան նաև կայուն և շարժական հատիկազտիչ մեքենաներ։ Առաջիններն ամբողջական համալիրներ են, տեղադրվում են գործարաններում և ստացիոնար կետերում։ Շարժական մեքենաները գործածվում են տնտեսություններում։
Կատեգորիա:Գյուղատնտեսական տեխնիկա
Մադոննա դեի Սետե Դոլորի բազիլիկ
Մադոննա դեի Սետե Դոլորիի բազիլիկ (Basilica della Madonna dei Sette Dolori), կաթոլիկ եկեղեցու Պեսկարա-Պեննե արքեպիսկոպոսարանի սրբավայր Իտալիայի Աբրուցո մարզի Պեսկարա գավառի Պեսկարա քաղաքում ։ Ունի փոքր բազիլիկի կարգավիճակ։
Պատմություն
Մադոննա դեի Սետե Դոլորիի (Աստվածամոր յոթ տառապանքների) բազիլիկը գտնվում է Լարգո Մադոննայում՝ Պեսկարա Կոլիում։ Այն նվիրված է Մարիամ Աստվածածնին, որը, ըստ քրիստոնեական ավանդության, տարել է յոթ սուգ։
Եկեղեցին կրոնական, պատմական, գեղագիտական ​​և մշակութային կենտրոն է ինչպես Պեսկարա քաղաքի, այնպես էլ ողջ տարածաշրջանի համար։ Ամեն տարվա հունիսի առաջին կիրակի օրն անցկացվող տոնի ժամանակ այստեղ գալիս են մեծ թվով ուխտավորներ ինչպես Աբրուցո մարզից, այնպես էլ Իտալիայի այլ շրջաններից։
Մեր տիկնոջ տեսքը
Յոթ տառապանքների Աստվածամոր հայտնության մասին լեգենդը թվագրվում է 16-րդ դարի վերջով և 17-րդ դարի սկզբող։ Այն վայրում, որը ներկայում կոչվում է Լարգո Մադոննա, և որտեղ այժմ գտնվում է սրբավայրը, նախկինում եղել է կաղնու պուրակ, որտեղ տեղացի գյուղացիները արածեցնում էին իրենց ոչխարները։ Մի օր թփերի մեջ հովիվները գտել են քարի վրա փորագրված Կույսի պատկերը, որում պատկերված է խաչից հանելու տեսարանը։ Յոթ սրեր սրտին մխված Աստվածամոր ծնկներին Հիսուս Քրիստոսի անշունչ մարմինն է։ Գյուղացիները նկարը տեղափոխել են Կոլլե Ռուշիտելիում տեղակայված մի փոքր մատուռ (ներկայում՝ Դե Յակոբիս) և որոշել այդ ամենի մասին պատմել եկեղեցականներին։ Սակայն հաջորդ առավոտ պարզվել է, որ պատկերը մատուռից անհետացել է և գտնվում է իր հայտնաբերման վայրում։ Որոշելով, որ դա ինչ-որ մեկի կատակն էր, նույն օրվա երեկոյան պատկերը վերադարձվել է մատուռ։ Հաջորդ օրը, սակայն, ամեն ինչ կրկնվել է։
Նկարը կրկին վերադարձվել է մատուռ, սակայն այս անգամ ուսումնասիրվել են բոլոր անկյունները, դռները և պատուհանները ամուր փակվել են և պահակ կանգնեցվել։ Եվ երբ առավոտյան պատկերը նորից հայտնվեց իր նախկին տեղում, բոլորն ընդունել են, որ Աստված հատուկ բարեհաճ վերաբերմունք ունի այդ վայրի նկատմամբ։
Բազիլիկա
Սրբապատկերի հայտնվելուց կարճ ժամանակ անց այդ վայրում կառուցվել է զոհասեղանով մատուռը, ուր տեղավորվել է սրբապատկերը։ Մատուռի վերևում կառուցվել է գմբեթ, որտեղ տեղադրվել է զանգը, որը հետագայում՝ 1888 թվականին, տեղափոխվել է զանգակատունը։ 1665 թվականի նոյեմբերի 26-ին եպիսկոպոս Ռաֆայելե Էզուբերանցիոն հիմնել է Սանտա Մարիա դեի Սետտե Դոլորի ծուխը։ Այնուհետև նախագծվել և կառուցվել է նոր տաճար, որը հավանաբար ներառել է փոքր մատուռը։ Ներկայիս բազիլիկն օծվել է 1757 թվականի մայիսի 30-ին Պեննեի և Ատրիի եպիսկոպոս Ջեննարո Ֆեցելիի կողմից։
Բազիլիկի կարգավիճակի շնորհում
1952 թվականի դեկտեմբերի 3-ին Հռոմի պապ Պիոս XII-ը Մադոննա դեի Սետե Դոլորիի կերպարը հռչակել է Պեսկարայի-Պեննեի եպիսկոպոսության երկնային հովանավոր։ 1959 թվականի հունվարի 16-ին եպիսկոպոս Բենեդետտո Ֆալկուչչիի և արքեպիսկոպոս Անտոնիո Յաննուչիի խնդրանքով Հռոմի պապ Հովհաննես XXIII-ը սրբավայրին շնորհել է փոքր բազիլիկի կարգավիճակ։
Արտաքին հղումներ
Կատեգորիա:Իտալիայի եկեղեցիներ
Կարկտասար (լեռնագագաթ)
Արտաքին հղումներ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ
Հիվանդությունների բնական օջախայնություն
Հիվանդությունների բնական օջախայնություն, որոշ վարակիչ հիվանդություններ առանձնահատուկ են նրանով, որ դրանց հարուցիչները գոյություն ունեն բնության որոշակի տարածքում՝ մարդկանցից կամ ընտանի կենդանիներից անկախ, և մակաբուծում են վայրի կենդանիների օրգանիզմներում։ Նման հիվանդություններն ընդունված է անվանել բնական օջախային, իսկ տարածքը, որտեղ հանդիպում են դրանց հարուցիչները, բնական օջախներ։ Բնական օջախները սովորաբար պահպանվում են երկար ժամանակ։
Վարակում
Բնական օջախային հիվանդությունների հարուցիչները շղթայական են, անընդհատ շրջանառում են վայրի կենդանիների (հաճախ՝ կրծողների և թռչունների) միջև։ Կենդանիներից կենդանիներին և կենդանիներից մարդուն դրանք փոխանցվում են միջատների, հիմնականում տզերի, որոշ հիվանդությունների դեպքում, նաև ջրի, սննդի միջոցով։ Մարդը կամ ընտանի կենդանիները բնական օջախային հիվանդություններով կարող են վարակվել՝ պատահմամբ բնական օջախ ընկնելով։ Մարդկանց բնական օջախային հիվանդությունների շարքին են դասվում (ըստ Ե. Պավլովսկու, ով առաջինն է մշակել և առաջ քաշել (1938 թվական) բնական օջախայնության վերաբերյալ ուսմունքը) ժանտախտը, տուլարեմիան, տզային և մոծակային գլխուղեղի բորբոքումը, լեպտոսպիրոզը, արյունահոսական տենդը, մաշկային լեյշմանիոզը, տզային բծավոր տիֆը և այլն։ Գոյություն ունեն նաև ընտանի կենդանիների որոշ հիվանդությունների (կատաղություն, դաբաղ, տրիխինելոզ, էխինոկոկոզ և այլն) բնական օջախներ։
Կանխարգելում
Մարդու և ընտանի կենդանիների բնական օջախային հիվանդությունների կանխարգելման առավել արդյունավետ միջոց է վարակի աղբյուր հանդիսացող արյունածուծ փոխանցողների և կրծողների ոչնչացումը, ինչպես նաև ակտիվ իմունացումը, օրինակ՝ ժանտախտի, տուլարեմիայի, գլխուղեղի բորբոքման դեմ։
Կատեգորիա:Հիվանդություններ
Chromatica
Chromatica, ամերիկացի երգչուհի Լեդի Գագայի վեցերորդ ստուդիական ալբոմը, որը թողարկվել է 2020 թվականի մայիսի 29-ին։ Սկզբում այն նախատեսվում էր թողարկել 2020 թվականի ապրիլի 10-ին, սակայն ալբոմի թողարկումը հետաձգվեց COVID-19 համավարակի պատճառով ։
2020 թվականի փետրվարի 25-ին Լեդի Գագան հայտարարել է «Stupid Love» երգի թողարկման մասին, որը թողարկվել է 2020 թվականի փետրվարի 28-ին որպես ալբոմի լիդ սինգլ։ Այս հայտարարությունը երկրպագուներին և լրատվական գործակալություններին ստիպել է ենթադրել, որ «Chromatica»-ն ալբոմի պաշտոնական անվանումն է լինելու, որը հայտնվել է «Stupid Love» երգի գովազդային շապիկի վրա ։ «Chromatica» բառը երկու անգամ գրված է գովազդային վահանակի վրա ։
Երգացանկ
Ալբոմը ներառում է 16 երգ, իսկ Թարգեթի բացառիկ թողարկումում առկա են ևս երեք բոնուսային երգեր ։
Walmart
«Wal-Mart Stores, Inc.», մանրամեծածախ առևտրի ամերիկյան անդրազգային ցանց։
Ստեղծվել է գործարար Սեմ Ուոլթոնի կողմից՝ 1962 թվականին և բիզնես միջավայր մուտք գործել 7 տարի անց։ Ներկայումս ընկերությանն են պատկանում շուրջ 11 000 խանութ-սրահներ՝ տեղակայված աշխարհի 27 երկրներում։
Արտաքին հղումներ
Կատեգորիա:1962 հիմնադրված ընկերություններ Կատեգորիա:Ամերիկյան ընկերություններ Կատեգորիա:1962 հիմնադրումներ ԱՄՆ-ում
Մարքթ Թաշենդորֆ
Մարքթ Թաշենդորֆ (Markt Taschendorf), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1031 մարդ (2010 թվականի դեկտեմբերի 31-ի տվյալներով) ։ Տարածքը 27,73 կմ² է։ Պաշտոնական կոդը՝ 09 5 75 147։
Արտաքին հղումներ
Կատեգորիա:Գերմանիայի բնակավայրեր
Բելու-Մոնտի (ՀԷԿ)
Բելու-Մոնտի (ՀԷԿ) (UHE de Belo Monte), կառուցվող խոշորագույն հիդրոէլեկտրակայանների համալիրը գտնվում է Պարա նահանգում (Բրազիլիա), որի սահմանված հզորությունը 11,2 գվ է։ Գտնվում է Ամազոն գետի վրա՝ Ալտամիրա քաղաքի մոտ։
Պատմություն
Կայանի նախնական նախագիծը կազմվել է 20-րդ դարի 70-ական թվականներին. այն նախատեսել է հունային հեկի կառուցումը գետի այն հատվածում, որտեղ կառուցվում է ժամանակակից կայանը։ Նախատեսված ջրամբարի չափսը պետք է լինի 1250 կմ²։
Շինարարություն
Ջրամբարի լցման թույլտվությունը ստացվել է 2015 թվականի աշնանը, իսկ միացման ալիքը սկսվել է նույն տարվա դեկտեմբերին։ Սկզբում առաջին երկու հիդրոագրեգատները նախատեսված էին գործի դնելու 2016 թվականի մարտին, սակայն այն տեղափոխվեց 2 ամիս հետո։ Կայանը հանդիսավոր կերպով շահագործման է հանձնվել 2016 թվականի մայիսի 5-ին ։
Արտաքին հղումներ
Կատեգորիա:Հիդրոէլեկտրակայաններ
Խենթը
Խենթը, հայ գրող Րաֆֆու վեպերից։
Ստեղծում
Հայ ազգային-ազատագրական շարժման վերելքը, կապված 1877-1878 թվականների ռուս-թուրքական պատերազմի իրադարձությունների հետ, ամբողջ խորությամբ բացահայտեցին Րաֆֆու ստեղծագործական տաղանդի հնարավորությունները։ 2006 թ-ին գիրքը հրապարակվել է ռուսերեն լեզվով․ Րաֆֆին առաջադրում է ազգային-ազատագրական պայքարի գաղափարը՝ արևմտահայ ժողովրդի գլխավոր խնդիրը համարելով այդ գաղափարի «անդադար և անընդհատ նախապատրաստությունը»։ Այս ծրագրի գեղարվեստական արտահայտությունը հանդիսացավ նաև «Խենթը» վեպը, որը նա գրեց 1881 թվականին ։ Գլխավոր հերոսը Վարդանն է, ում նախատիպը հանդիսացել է ռուսական բանակի գնդապետ Սամսոն Տեր-Պողոսի Տեր-Պողոսյանը ։
Սյուժե
Վեպի գլխավոր հերոսը Վարդանն է, ով ստանձնում է օգնություն խնդրող նամակը հասցնել ռուսական բանակի հրամանատար Տեր-Ղուկասովին։ Սալմանը, քայլում է գյուղից գյուղ, փորձում է դպրոցներ հիմնել և հիմքից ձևափոխել հայ մտածելակերպը։ Պայքարի ջատագով է նաև Մելիք-Մանսուրը, որը չարչի ձևանալով տեղեկատվություն և զենք է մատակարարում։
Վարդանը սիրում է տանուտեր Խաչոյի աղջիկ Լալային, որին տղայի զգեստներ են հագցնում և Ստեփանիկ են անվանում։ Նրան սիրում են նաև Ֆաթթահ Բեկը և Էֆենդին։ Թովմաս Էֆֆենդու մեքենայությունների արդյունքում ձերբակալվում են Խաչոյի որդիները, Սալմանը, Վարդանը։ Լալան փախուստի է դիմում։
Թուրքերի կոտորածներից փրկվելու համար ամբողջ Ալաշկերտի գավառը գաղթի ճամփան է բռնել, Լալան նրանց հետ միասին գաղթում է Վաղարշապատ, ուր և ծանր հիվանդանում ու մահանում է։ Վարդանը, որը ձերբակալումից հետո հայտնվել էր Բայազետի բերդում, նամակը Տեր-Ղուկասովին հասցնելուց հետո սկսում է փնտրել Լալային, սակայն գտնում է միայն նրա գերեզմանը։ Լալայի շիրիմը գրկած Վարդանը տեսիլքների մեջ տեսնում է ապագայի իր երազանքների Հայաստանը ։
Արտաքին հղումներ
Կատեգորիա:Րաֆֆու վեպեր Կատեգորիա:Պատերազմի մասին վեպեր Կատեգորիա:1881 վեպեր Կատեգորիա:Հայերեն վեպեր
Մյունխշթայնախ
Մյունխշթայնախ (Münchsteinach), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1400 մարդ (2010 թվականի դեկտեմբերի 31-ի տվյալներով) ։ Տարածքը 29,47 կմ² է։ Պաշտոնական կոդը՝ 09 5 75 150։ Բաժանվում է 8 ենթաշրջանների։
Արտաքին հղում
Կատեգորիա:Գերմանիայի բնակավայրեր
ՌԳՀԻ-ի ՌՕԴ-54/2,6 ռադիոօպտիկական դիտակ
Դիտակի հիմնական նկարագրությունը
ՌԳՀԻ-ի ՌՕԴ-54/2,6 ռադիոօպտիկական դիտակի անտենային համակարգը կառուցված է հետևյալ սխեմաներով՝ կաուստիկա, կիզակետ և կիսասֆերա։
Գլխավոր հայելին
Գլխավոր հայելին աշարժ է, կիսասֆերիկ, 54 մ տրամագծով (գործող տրամագիծը 32 մ է), այն հավաքված է 3600 առանձին մոտ 1x1մ^2 չափեր ունեցող պանելներից։ Պանելները տեղադրված են 1,8 մ բարձրությամբ խողովակային հենակների վրա, որոնք ամրացված են բետոնին։ Յուրաքանչյուր պանել կարգավորվում է չորս հեղույսի միջոցով։ Բետոնի թասն ունի 1,5 մ հաստություն ու սարքված է նախապես մշակված ժայռային փորվածքում։ Բետոնի ու պանելերի արանքում տարածություն կա (1,8 մ ըստ սֆերայի շառավղի), ուր տեղադրված են հատուկ անցուղիներ ու աստիճաններ, որոնք ապահովում են յուրաքանչյուր պանելին մոտենալու հնարավորությունը։ Այստեղ կա նաև լուսավորություն, հեռախոսներ, ինչպես նաև տեղադրված են ձյունազերծման համակարգի 30 կալորիֆերներ՝ օդափոխիչներով(1ՄՎտ ընդհանուր հզորությամբ)։ Գլխավոր հայելու պանելները ձուլված են ալյումինի և ցինկի խառնուրդից։ Դրանք բնական հնացումից հետո մշակվել են կառուսելային հաստոցով 27 մ շառավղի պատճենասալով (կոպիռով) 10 մկմ ճշտությամբ։ Որոշ պանելների միջև մոտ 2 մմ արանքներ կան, որոնց միջով անձրևաջրերը թափվում են բետոնի վրա և լցվում ներքին ջրհորը, որից անց է կացված դեի հարևան ձորը տանող ստորերկրյա 1 մ տրամագծով խողովակը։ Կարգավորման հեղյուսների օգնությամբ շարված պանելները կազմում են 0,1 մմ ճշտությամբ սֆերիկ մակերես։ Պանելների փոխադարձ ստուգումն ու ճշտումը կատարվել է ինվարային լարերով, այնուհետև հատուկ պատրաստված 8 մմ ալիքի վրա աշխատող փուլային հեռաչափով, որի սեփական սխալները չեն գերազանցում 15 մկմ։
Գլխավոր հայելու կայունությունը շատ բարձր է։ Այն այմանավորված է երկրի մակերեսի ստվարաշերտի կայունությամբ ու ջերմային մեծ իներցիայով։ Չկան կշիռների վերաբաշխումից, քամուց և այլ պատճառնրից գոյացող դեֆորմացիաներ։ Ջերմային դեֆորմացիաները երկարատև ժամանակի ընթացքում չեն գերազանցում 0,15 մմ, որովհետև հենակներն ու բետոնը միշտ գտնվում են պանելների հետ ստվերում, իսկ ձմռանը դրանք պանելների հետ մեկտեղ տաքացվում են կալորիֆերներով։
Այդիսի բարձր ճշտություն ու կայունություն չունի աշխարհում և ոչ մի մեծ անտենա։ Նրանցից ոչ մեկն ընդհանրապես չունի ձուլված ու մշակված մակերես, որն, ի դեպ, անիմաստ կլիներ կրող շարժական հայելիների հիմնակմախքի բարձր դեֆորմատիվության պատճառով։ Հայելու մեծ ճշտությունը թույլ է տալիս աշխատել շատ կարճ ալիքներով։ Տվյալ դեպքում ալիքի նվազագույն երկարությունը կարող է կազմել 1 մմ, անտենային բարձր էֆեկտիվության առկայությամբ։ Դա նշանակում է, որ ճառագայթի լայնությունը այդ ալիքի երկարության դեպքում կազմում է աղեղի մոտ կես վայրկյան, իսկ ուժեղացման գործակիցը հավասար է 5 միլիարդ։ Սրանք անտենաների ու ռադիոդիտակների մեջ ռեկորդային թվեր են։
Փոքր հայելին
Անտենայի ճշտող հայելին հատուկ պրոֆիլ ունեցող պտտման մակերես է (դա շրջանագիծ չէ, պարաբոլա չէ, հիպերբոլա չէ, ոչ էլ էլիպս)։ Այն, կարելի է ասել, հագցված է  կաուստիկայի կորի գագաթին։ Տրամագիծը 5 մ է, խորությունը մոտ 2,5 մ։ Այն հավաքված է տիտանե մշակված 170 սալերից, 60-70 մկմ ընդհանուր ճշտությամբ և կրող հիմնակմախքի հետ միասին կշռում է 15 տոննա։ Փոքր հայելին կախված է շարժուն ֆերմայի ծայրին մեծ սֆերայի շառավղի մոտավորապես կես շառավիղ տարածության վրա և կարող է պտտվել սֆերայի կենտրոնի շուրջը երկու փոխադարձ ուղղահայաց կարդանային տիպի առանցքների վրա։
Օպտիկական հայելի
Դարձող ֆերմայի վերին մասում սֆերայի կենտրոնից 5 մ հեռավորության վրա տեղադրված է 2,6 մ տրամագծով խոշոր օպտիկական հայելի, որի կշիռը 4,2 տ է։ Իր բոլոր մետաղե շրջանակներով, նեցուկներով, օղագոտիներով, մեխանիզմներով օպտիկական դիտակը կշռում է մոտ 15 տ։ Նրա առաջնային կիզակետը գտնվում է հայելուց 10մ հեռավորության վրա շարժուն ֆերմայի ամենավերևում։
Ազդանշանների ընդունման և գրանցման համակարգը
Սրանց թվին պատկանում են ռադիոկիզակետում և օպտիկական կիզակետում գտնվող ընդունիչները։ Դրանք թույլ ազդանշանների, սեփական աղմուկների ցածր մակարդակ ունեցող ժամանակակից ռադիոընդունիչներ են (իսկ օպտիկական կիզակետում վիդիկոնային խցեր)։ Անհրաժեշտության դեպքում զգայունության բարձրացման համար ընդունիչները կարող են սառեցվել հեղուկ ազոտով կամ հելիումով։ Իսկ կառավարման շենքում տեղադրված են ընդունիչների էլեկտրոնային ուժեղարարներ, սնուցման հատուկ բլոկները և ընդունված ազդանշանների գրանցող և մշակող սարքերը։ Ռադիոդիտակի գլխավոր կառույցների և կոնստրուկցիաների աշխատանքը տևեց 1976-ից մինչև 1986 թ. ՌԳՀԻ-ի մեծ ջանքերով (ավելի քան 850 հոգի)։ ՌԳՀԻ-ի մասնակիցները հսկայական աշխատանք կատարեցին։ Գլխավոր կառույցների նախապատրաստական և մոնտաժային աշխատանքները, ինցհպես նաև ողջ ներքին հարդարանքը, էլեկտրական, ռադիո, հեռախոսային, ջրի ու ջեռուցման մատակարարումը դեպի լաբորատորիաներն ու կառավարման շենքերը, դեպի հյուրանոց և այլն, ավարտվեցին 1985 թ։ Այնպես որ ռադիոաղբյուրների առաջին դիտումը կատարվեց 1985 թ։ 1986-87 թթ ԱԳԿ-ում բոլոր համակարգերի կարգավորման աշխատանքներն ավարտված էին և ՌՕԴ-54/2,6-ը՝ 54 մ տրամագծով մեծ անտենայով և 2,6 մ տրամագծով օպտիկական դիտակով ատրաստ էր։ 1968-ին ՌՕԴ-54/2,6 պարամետրերը չափված էին, և դիտումներն սկսվեցին։
ՌՕԴ-54/2,6 մեծ անտենայի պարամետրերը գերազանցում են աշխարհի մնացած շատ այլ անտենաների պարամետրերը, հատկապես միլիմետրանոց ալիքների տիրույթում։ Սա աշխարհում ամենաճշգրիտ մեծ անտենաներից մեկն է։
Օգտագործելով այս եզակի ժամանակակից աստղագիտական գործիքը պրոֆեսոր Պ.Մ.Հերունին կատարել է առաջին դիտումները և հայտնաբերել Երկվորյակների Էտտա կարմիր հսկա աստղի պայծառ բռնկում։Այդպիսի հզոր բռնկում կարմիր հսկա տիպի աստղերի համար դիտվել էր առաջին անգամ։ Հայտնաբերվել են նոր ռադիոաղբյուրներ սանտիմետրանոց և միլիմետրանոց ռադիոալիքների տիրույթում։
Ընդհանուր պարամետրերը
Անշարժ գլխավոր սֆերիկ հայելու տրամագիծը - 54 մ
Գործող տրամագիծը - 32 մ
Փոքր ռադիոհայելու տրամագիծը - 5 մ
Ռադիոհայելու ընդհանուր սխալանքը - 83 մկմ
Օպտիկական հայելու տրամագիծը - 2,6 մ
Ողջ համակարգի թեքության անկյունը - 15°
Աշխարհագրական երկարությունը - 40°
Աշխարհագրական լայնությունը - 44°
Ռադիոտեխնիկական պարամետրերը
Ալիքի նվազագույն երկարությունը - 1 մմ
Ալիքի առավելագույն երկարությունը - 1 մ
Ալիքի լայնությունը․
Սեփական աղմուկների ջերմաստիճանը․
Օգտագործվող բացվածքի երկրաչափական մակերեսը - 800 մ²
Մակերեսի օգտագործման գործակից․
Էֆեկտիվ մակերեսը․
Ուժեղացման գործակիցը․
Ճառագայթիչի ապերտուրային անկյունը - 141°
Օպտիկական պարամետրերը
Դիֆրակցիոն թույլատրելիության չափը - 0,2՛՛
Կաշիաս դու Սուլի գավառ
Կաշիաս դու Սուլի գավառ (Microrregião de Caxias do Sul), գավառ Բրազիլիայում, մտնում է Ռիու Գրանդի դու Սուլ նահանգի մեջ։ Մտնում է Ռիու Գրանդի դու Սուլ նահանգի հյուսիսարևելյան մարզի մեջ։ 2007 թվականի տվյալներով բնակչությունը կազմում է 729 152 մարդ։ Զբաղեցված տարածքը 4853,889 կմ²։ Բնակչության խտությունը 150,2 մարդ/կմ²։
ՌԳՀԻ-ի ՌՕԴ-54/2,6 ռադիոօպտիկական դիտակ
Օպտիկական պարամետրերը
Իրական թույլատրելիությունը - 2՛՛
Կաշիաս դու Սուլի գավառ
Գավառի կազմ
Գավառի կազմի մեջ են մտնում հետևյալ համայնքները.
ՌԳՀԻ-ի ՌՕԴ-54/2,6 ռադիոօպտիկական դիտակ
Օպտիկական պարամետրերը
Չաղավաղված տեսադաշտը - 10՛*10՛
Կաշիաս դու Սուլի գավառ
Գավառի կազմ
Կատեգորիա:Բրազիլիայի գավառներ Կատեգորիա:Ռիու Գրանդի դու Սուլ նահանգի գավառներ
ՌԳՀԻ-ի ՌՕԴ-54/2,6 ռադիոօպտիկական դիտակ
Օպտիկական պարամետրերը
Հավաքող մակերեսը - 5,3 մ²
Խելագարություն երկուսով (համախտանիշ)
Խելագարություն երկուսով, ընդհանուր փսիխոզ կամ ընդհանուր զառանցական խանգարում (Folie à deux [ֆոլե ա դու]) հոգեբուժական համախտանիշ, որի ժամանակ հիվանդության ախտանիշներն են՝ ցնորական համոզմունքները, որոնք երբեմն ուղղորդվում են զգայապատրանքներով և փոխանցվում են մեկ անհատից մյուսին ։ Եթե հիվանդության ախտանիշները տարածվում են 2-ից ավել անհատների միջև, այն կարող է կոչվել folie à trois («Խելագարություն երեքով»), folie à quatre (Խելագարություն չորսով), folie en famille («ընտանեկան խելագարություն») կամ նույնիսկ folie à plusieurs («խելագարություն մի քանի հոգու միջև»)։
ՌԳՀԻ-ի ՌՕԴ-54/2,6 ռադիոօպտիկական դիտակ
Օպտիկական պարամետրերը
Կետային օբյեկտների պատկերների չափը - 2՛՛- 3՛՛
Խելագարություն երկուսով (համախտանիշ)
Հոգեբուժական վերջին աշխատությունների մեջ հիվանդությունը տրվում են տարբեր անվանումներ մասնավորապես՝ «Հոգեկան խանգարումնների ախտորոշիչ և վիճակագրական ձեռնարկի» հինգրերորդ հրատարակությունում (DSM-IV – 297.3) այն կոչվում է ընդհանուր (միասնական) փսիխոտիկ խանգարում (shared psychotic disorder), իսկ «Հիվանդությունների և առողջության հետ կապված խնդիրների միջազգային վիճակագրական դասակարգիչում»՝ ինդուկցված զառանցական խանգարում (induced delusional disorder) (F24)։ Այնուամենայնիվ, հետազոտական գրականությունը հիմնականում օգտագործում է հիվանդության սկզբնական անվանումը։ Այս պահին հիվանդությունը ընդգրկված չէ «Հոգեկան խանգարումների ախտորոշիչ և վիճակագրական ձեռնարկ»-ում։ Խանգարումը առաջին անգամ նկարագրվել է 19-րդ դարի ֆրանսիացի հոգեբույժներ Շառլ Լասիեգի և Ժան-Պիեռ Ֆալոռեի կողմից հայտնի է նաև որպես Լասիեգի-Ֆալոռեի համախտանիշ ։ Հիվանդության անվանումը գալիս է հենց ֆրանսերենից (Folie à deux)։
ՌԳՀԻ-ի ՌՕԴ-54/2,6 ռադիոօպտիկական դիտակ
Ուղղորդման պարամետրերը
Դիտարկվող աղբյուրների անկյունը -  -35°-ից +85°
Խելագարություն երկուսով (համախտանիշ)
Նախանշաններ և ախտանիշներ
Խելագարություն երկուսով համախտանիշը առավել հաճախ ախտորոշվում է, երբ երկու կամ ավելի անհատներ ապրում են միասին, սոցիալապես կամ ֆիզիկապես մեկուսացված են և այլ մարդկանց հետ շատ քիչ շփում ունեն։ Հատկանշական է, որ հիվանդներից միայն մեկն է տառապում իսկական փսիխոտիկ խանգարումով։ Զառանցանքը փոխանցվում է (ինդուկցիա) մյուս անձ(եր)ին և սովորաբար անհետանում է հիվանդի հետ շփումը դադարեցնելուց հետո ։ Առաջարկվել են հիվանդության մի շարք ենթադասակարգեր, որոնք նկարագրում են, թե ինչպես է մեկ անհատի ցնորական համոզմունքը փոխանցվում ուրիշներին։
ՌԳՀԻ-ի ՌՕԴ-54/2,6 ռադիոօպտիկական դիտակ
Ուղղորդման պարամետրերը
Ուղղորդման առավելագույն արագությունը - 40°/րոպե
Կատեգորիա:Անտենաներ
Խելագարություն երկուսով (համախտանիշ)
Նախանշաններ և ախտանիշներ
Խելագարություն երկուսովը և իր ավելի շատ մարդկանց ընդգրկող «ազգական» խանգարումները իրենց մի շարք հատկանիշներով հոգեբուժական հետաքրքրության աղբյուր են հանդիսանում։ «Հոգեկան խանգարումների ախտորոշիչ և վիճակագրական ձեռնարկի» վերջին հրատարակության մեջ նշվում է, որ եթե գաղափարը կամ համոզմունքը, որին հավատում է անհատը «սովորաբար ընդունվում է անհատի մշակույթի կամ ենթամշակույթի մնացած անդամների կողմից», ապա նրա մոտ չի կարող զառանցանք ախտորոշվել։ Պարզ չէ, թե՛ որ պահին է ցնորական համարվող համոզմունքը դուրս գալիս հիվանդության դասակարգից և դառնում տրամաբանական՝ դրան հավատացող մարդկանց թվի պատճառով։ Երբ մեծ թվով մարդիկ հավատում են ակնհայտորեն կեղծ և ամենայն հավանականությամբ մտահոգող գաղափարների, որոնք հիմնված են լոկ լուրերի վրա, այդ համոզմունքները հոգեբույժների կողմից չեն համարվում կլինիկական զառամցանք, այլ փոխարենը կոչվում են զանգվածային հիստերիա։
Ցնորական համոզմունքների տեսակներ
«Psychology Today» (Հոգեբանությունն այսօր) ամսագիրը ցնորական համոզմունքները սահմանում է որպես «հաստատուն համոզմունքներ, որոնք չեն փոխվում, նույնիսկ այն դեպքում, երբ մարդուն ներկայացվում են հակառակն ապացուցող փաստեր» ։ Գոյություն ունեն ցնորական համոզմունքների 4 հիմնական տեսակներ, որոնք «դրդող»-ից փոխանցվում են երկրորդական անհատին։ Դրանք են՝ տարօրինակ ցնորական համոզմունքներ, ոչ տարօրինակ ցնորական համոզմունքներ, տրամադրությունից կախված ցնորական համոզմունքները և տրամադրությունից անկախ ցնորական համոզմունքները։
Կենսահոգեբանական ազդեցություններ
Ինչպես անձնային խանգարումների մեծ մասը (եթե ոչ բոլորը), համատեղ զառանցական խանգարումը ազդում է մարդու կյանքի հոգեբանական և սոցիալական ասպեկտների վրա։ Կենսաբանական ազդեցությունը, քանի որ ցնորական համոզմունքները ուղղորդվում են վախի զգացումով և պարանոյայով, մեծանում է լարվածության (սթրեսի) մակարդակը։ Օրինակ, եթե կինը հավատում է, որ արևից ճառագայթումը թունավորում է իր սնունդը, նա շատ կվախենա իր կյանքի համար և կենթարկվի մեծ սթրեսի։ Սթրեսի բարձրացումը բացասաբար կանդրադառնա նրա ֆիզիկական առողջության վրա, քանի որ սթրեսը մեծացնում է արյան ճնշումը և սրտի կծկումների հաճախությունը, արագացնում է շնչառությանը, ինչը կարող է սրտանոթային հիվանդությունների զարգացման պատճառ դառնալ։ Բացի այդ, սթրեսի պատճառով թուլանում է իմունային համակարգը, մեծանում է շաքարախտի և ճարպակալման առաջացման հավանականությունը ։ Այս առողջական ռիսկերը մեծանում են հիվանդության ծանրության հետ, հատկապես, եթե խնդիրները չեն բուժվում և դառնում են քրոնիկ, ինչը հանգեցնում է տագնապային խանգարման և դեպրեսիայի զարգացման։
Պատճառներ
Ոչ մեկի հայտնի չեն ԸԶԽ-ի առաջացման ճշգրիտ պատճառները, բայց հայտնի է, որ սթրեսը և սոցիալական մեկուսացումը գլխավոր նպաստող գործոններն են ։ Երբ մենք սոցիալապես մեկուսացված ենք, խոսում ենք շատ քիչ մարդկանց հետ, որոնք մեզ համար շատ կարևոր են դառնում, և մենք նրանց էլ ավելի վստահելի ենք համարում, այդ իսկ պատճառով, երբ «դրդողը» պատմում է  ցնորական համոզմունքները, երկրորդական անձը, ամենայն հավանականությամբ, հավատում է նրան։ Բացի այդ, քանի որ այն մարդիկ, որոնց մոտ արդեն սկսում է զարգանալ ընհանուր զառանցական խանգարումը, սոցալապես մեկուսացված են, չկա ինչ-որ մեկը որ նրանց հիշեցնի իրենց համոզմունքների մասին անհնարին են կամ կամ քիչ հավանական և դա մեծացնում է նրանց մուտ ԸԶԽ-ի զարգացման հավանականությունը։ Իրականում ընհանուր զառանցական խանգարումը բուժելու համար ընդամենը պետք է երկրորդական անհատին հեռացնել «դրդուղ»-ից և անհրաժեշտության դեպքում տրամադրել լրացուցիչ բուժում ։
Սթրեսը նույնպես գործոն է, որը առաջացնում է հոգեկան հիվանդություններ: Մարդկանց մեծամասնությունը, ում մոտ զարգանում են համատարած զառանցքային խանգարում, գենետիկորեն նախատրամադրված են հոգեկան հիվանդությանների հանդեպ։ Այնուամենայնիվ, այս նախատրամադրվածությունը (այսինքն `շիզոֆրենիայի գեները, որոնք անհրաժեշտ է ակտիվացնել) բավարար չէ հոգեկան խանգարման զարգացման համար։ Սակայն, եթե մարդը սթրեսի է ենթարկվում, նրա մակերիկամները արտազատում են սթրեսի հորմոն՝ կորտիզոլը, ինչը բարձրացնում է ուղեղում դոպամինի մակարդակի, իսկ դոպամինի մակարդակիը փոփոխությունները կապված են հոգեկան հիվանդության հետ ։ Արդյունքում, սթրեսը մեծացնում է հոգեբանական խանգարումների, այդ թվում՝ նաև ընհանուր զառանցական խանգարմում զարգացնելու հավանականությունը։
Ախտորոշում
Ընհանուր զառանցական խանգարումը դժվար է ախտորոշել, քանի որ սովորաբար հիվանդը չի դիմում բժշկի, հիվանդը չի գիտակցում, որ իր համոզմունքները խելահեղ են է, քանի որ նա դրանք լսել է գերիշխող դիրքում գտնվող մեկից, ում նա վստահում է։ Ավելին, քանի որ նրանց հիվանդությունը աստիճանաբար խորանում է, իսկ կասկացը կամաց կամանց անհետանում է։ Ընհանուր զառանցական խանգարումը ախտորոշելու համար օգտագործվում է «Հոգեկան խանգարումների ախտորոշիչ և վիճակագրական ձեռնարկ»-ը, և ըստ ձեռնարկի՝ տուժած անձի վարքը պետք է համապատասխանի երեք չափանիշի.
Բուժում
Անձի ախտորոշումից հետո, հաջորդ քայլը բուժման պատշաճ ընթացքի նշանակումն է։ Առաջին քայլը նախապես առողջ անձին «դրդող» անձնավորությունից առանձնացնելն է, հասկանալու համար թե արդյոք հիվանդությունը ժամանակի ընթացքում անհետանում է կամ նահանջում է ։  Եթե դա բավարար չէ ցնորական համոզմունքից ազատվելու համար, ապա կա գործողության երկու հնարավոր ընթացք`դեղամիջոցների նշանակում  կամ թերապիա, վերջինս իր հերթին բաժանվում է անհատական թերապիայի և (կամ) ընտանեկան թերապիայի։
Դեպքերի մեծ մասում ցնորական հումոզմունքները, հետևաբար հիվանդությունը ևս, բուժման արդյունքում վերջիվերջո թուլանում են և գրեթե վերանում։ Սակայն բուժում չստանալու դեպքում դրանք կարող են դառնալ քրոնիկ, հանգեցնել անհանգստության, ընկճվածության, ագրեսիվ վարքի, իսկ հետագայում՝ սոցիալական մեկուսացման։ Բացի այդ, ցավոք, չկան վիճակագրական տվյալներ այս հիվանդության ընթացքի վերաբերյալ, քանի որ այն հազվագյուտ հիվանդություն է և ենթադրվում է, որ շատ հաճախ հիվանդները չեն դիմում բժշկի։ Այնուամենայնիվ, բուժման դեպքում կանխատեսումները դրական են։
Հատկանշական դեպքեր
Ուրսուլա և Սաբինա Էրիկսոններ երկվորյակ քույրերի դեպքը ․ 2008 թվականի մայիսին Ուրսուլան վազում է դեպի ճանապարհի երթևեկելի հատված՝ ուղիղ բեռնատար ավտոգնացքի առաջ և ստանում է ծանր վնասվածքներ։ Սաբինան այնուհետև անմիջապես կրկնօրինակեց իր երկվորյակի գործողությունները՝ դուրց թռչելով անցնող մեքենայի առաջ։ Երկու քույրերն էլ ողջ են մնացել՝ ստանալով ծանր, բայց կյանքին չսպառնացող վնասվածքներ։ Ավելի ուշ հայտնի դարձավ, որ Սաբինա Էրիկսոնը ընհանուր զառանցական խանգարումով տառապող «երկրորդական» հիվանդ էր, որը ենթարկվել էր իր երկվորյակ քրոջ՝ Ուրսուլայի ազդեցուցյանը ով «առաջնային» հիվանդ էր։ Սաբինան ավելի ուշ ոստիկանության բաժնի աշխատակցին ասաց. «Շվեդիայում մենք ասում ենք, որ դժբախտ պատահար մենակ չի գալիս։ Սովորաբար, եթե վատ դեպք է պատահում դրան հաջորդում է ևս մեկը կամ, գուցե երկուսը» ։ Այնուամենայինիվ, հիվանդանոցից դուրս գրվելուց հետո Սաբինա աննորմալ վարք է դրսևորում և դանակահարելով սպանում է իրեն օգնության ձեռք մեկնած տղամարդուն ։
Հոգեբույժ Ռեջրալդ Մեդլիկոտը Պարկեր-Հարմի սպանության գործի վերաբերյալ հոդված է հրապարակել, որը կոչվում է «Բարձրագույն տիպի պարանոյան խելագարություն երկուսով խանգարման պայմաններում-Երկու դեռահասների սպանությունների ուսումնասիրությունը»։ Հոդվածում նա պնդում է, որ երկու դեռահաս ընկերների խորը հարաբերությունները և ընդհանուր երազանքները խորացրել և վատթարացրել են հոգեկան հիվանդությունը, որն էլ հանգեցրել է սպանության․՝«Յուրաքանչյուրը ազդում էր մյուսի վրա՝ ինչպոս ռեզոնատոր, մեծացնելով նարցիսիզմի մակարդակը» ։
2016 թվականին Ավստրալիայի Մելբուռն քաղաքից հինգ անդամ ունեցող ընտանիքի հետ տեղի ունեցած դեպքը հայտնվեց թերթերի առաջին էջերում։ Բանն այն էր, որ նրանք կտրուկ լքել էին իրենց տունը և անցել ավելի քան 1600 կմ (1000 մղոն) Վիկտորիա նահանգի տարածքով, քանի որ ընտանիքի անդամներից որոշները համոզված էիր, որ ինչ-որ մեկը պատրաստ է սպանել և թալանել նրանց։ Ոստիկաններն այդ փաստը հաստատող ոչ մի ապացույց չգտավ, և երբ որ ընտանիքի անդամների ախտանիշները իրեն-իրեն անցան նրանք վերադարձան տուն ։
«Վատ արյուն. Գաղտնիքները և սուտերը Սիլիկոնային հովտումի ստարտափում» գրքի հեղինակը կարծում է, որ այս հիվանդությունով է տառապում նաև "Theranos" ընկերության հիմնադիր Էլիզաբեթ Հոումսը և նրա սիրեցյալ, բիզնես գործընկեր Ռամեշ Բալվանը։
Ծանոթագրություններ
Կատեգորիա:Հոգեկան հիվանդություններ Կատեգորիա:Հոգեբուժական ախտորոշում Կատեգորիա:Հոգեախտաբանական համախտանիշներ Կատեգորիա:Զգայապատրանք
Հելլենիստական մշակույթ
Հելլենիստական մշակույթ, հասկացությունն օգտագործվում է երկու իմաստով. ժամանակագրական՝ հելլենիզմի ժամանակաշրջանի մշակույթը, և տիպաբանական մշակույթ, որն առաջացել է հունական (հելլենական) և տեղական տարրերի փոխազդեցության հետևանքով։ Տիպաբանական իմաստն ընդգրկում է ժամանակագրական և աշխարհագրական ավելի լայն շրջանակներ՝ այդ հասկացության մեջ մտցնելով ամբողջ անտիկ աշխարհի մշակույթը՝ սկսած Ալեքսանդր Մակեդոնացու արշավանքներից (մ. թ. ա.IV դար) մինչև Հռոմեական կայսրության անկումը (մ. թ. V դար)։ Հելլենիստական աշխարհում ձևավորված մշակույթը միակերպ չէր։ Յուրաքանչյուր վայրում այն ձևավորվում էր մշակույթի տեղական, առավել հաստատուն, ավանդական տարրերի և նվաճողների ու վերաբնակների (հույների և ոչ հույների) մշակույթի փոխազդեցությունից։ Համադրության ձևերը պայմանավորված էին որոշակի հանգամանքներով՝ տարբեր էթնիկական խմբերի (բնիկների և եկվորների) թվային հարաբերակցությամբ, նրանց տնտեսական և մշակութային մակարդակով, սոցիալական կազմակերպությամբ, քաղաքական իրադրությամբ և այլն։ Եվ, այնուամենայնիվ, Հելլենիստական մշակույթի տեղական տարբերակներին հատուկ են որոշ ընդհանուր գծեր, որոնք պայմանավորված են մի կողմից՝ ամբողջ հելլենիստական աշխարհում հասարակության սոցիալ-տնտեսական, քաղաքական զարգացման միանման միտումներով և, մյուս կողմից, այդ համադրության մեջ հունական մշակույթի տարրերի պարտադիր մասնակցությամբ։ Քաղաքների պոլիսային կառուցվածքի զուգորդմամբ՝ հելլենիստական միապետությունների առաջացումը նպաստել է մարդու և հասարակության նոր իրավական հարաբերությունների, սոցիալ-հոգեբանական նոր կերպարի, նրա գաղափարախոսության նոր բովանդակության ստեղծմանը։ Տնտեսական, քաղաքական և սոցիալական հակասությունների սրումը, անընդհատ զինված ընդհարումները, քաղաքային պատկանելության որոշակի զգացումից անցումը կոսմոպոլիտ, ամորֆ մի մեծ աշխարհի պատկանելու զգացման իրենց կնիքն են դրել Հելլենիստական մշակույթի վրա։ Ուժեղացել է կրոնական և խորհրդապաշտական մտածելակերպի ու աշխարհայացքի տեսակարար կշիռը, ընդգծվել պրակտիցիզմի ու ուտիլիտարիզմի ոգին։ Այդ ամենի ազդեցության տակ զարգացել են կիրառական գիտությունները (բժշկություն, մեխանիկա, մաթեմատիկա), և փաստորեն տեղի է ունեցել բնական գիտությունների նախնական բաժանումը փիլիսոփայությունից։
Հելլենիստական տիրակալները մշակույթը ծառայեցնում էին հպատակներին միավորելու և իրենց իշխանությունն ամրապնդելու նպատակին։ Նրանց հովանավորությամբ ձևավորվեցին մշակույթի կենտրոններ Ալեքսանդրիան, Պերգամոնը, Անտիոքը և այլն։
Ալեքսանդրիան Ք.ա. III դարի առաջին կեսից սկսեց վերածվել համաշխարհային մշակույթի կենտրոնի։ Ստեղծվեց նշանավոր Մուսեյոնը։ Այստեղ ստեղծագործելու համար հրավիրվեցին ժամանակի ականավոր մաթեմատիկոսներ, աշխարհագրագետներ, պատմագիրներ, իմաստասերներ ու բանաստեղծներ։ Պետությունը հոգում էր նրանց բոլոր ծախսերը։ Ժամանակի ընթացքում ձևավորվեց Ալեքսանդրիայի գրադարանը, որտեղ պահվում էր շուրջ 500 հազար ձեռագիր պապիրուս։
Հելլենիստական գիտության նվաճումներից էր նաև Ալեքսանդրիայի փարոսը՝ շուրջ 120 մետր բարձրությամբ մի աշտարակ։ Փարոսի բրոնզե հայելիները լուսավորվում էին ծովը և ապահովում անվտանգ նավարկություն։
Պերգամոնը համանուն թագավորության մայրաքաղաքն էր։ Այն Փոքր Ասիայի արևմուտքում էր։ Ք.ա. III դարի վերջին այստեղ հիմնվեցին ակադեմիա և գրադարան՝ 350 հազար ձեռագրով։ Այստեղ հորթի կաշվից ստեղծվել էր գրության հատուկ նյութ՝ մագաղաթ։
Անտիոքը նույնպես ամբարել էր մեծ քանակությամբ գիտական և գեղարվեստական գրականություն։ Այստեղ ձևավորվել էր իմաստասիրական դպրոց, որը շարունակվում էր Արիստոտելի Լիկեոնի ավանդույթները։